
24-TA-749: Noteikumu projekts (Grozījumi)
Grozījumi Ministru kabineta 2018. gada 21. novembra noteikumos Nr. 714 "Kārtība, kādā notiek preču iznīcināšana vai atteikšanās no precēm par labu valstij"

	1.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums
Ņemot vērā, ka, ne vien Komisijas 2015. gada 28. jūlija Deleģētās regulas (ES) 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk - regula Nr. 2446), 175. panta 1. punkta otrajā daļā, bet arī 175. panta 3. un 6. punktā ietverta rīcības brīvība, lūdzam izvērtēt un atbilstoši papildināt projekta anotācijas 5.4. apakšsadaļas 1. tabulas aili (sniedzot pamatojumu) par dalībvalsts rīcības brīvības izmantošanu, norādot minētās regulas normas, kas paredz rīcības brīvību, kādā veidā minētā rīcības brīvība ir izmantota projektā, un to, kādēļ ir vai nav izmantota attiecīgajā regulā paredzētā rīcības brīvība. Pamatojumu rīcības brīvības izmantošanai lūdzam norādīt arī attiecībā uz 175. panta 1. punkta otrajā daļā paredzēto rīcības brīvību.
 
Piedāvātā redakcija
-
	Viesturs Blūmentāls (TM) (Sandra Vīgante (TM) vietā)

	2.
	Noteikumu konsolidētā versija
4.7. preču pavaddokumentus (piemēram, rēķinu, iepakojuma lapu u.c.);
	Iebildums
Lūdzam izvērtēt un precizēt projekta 4. un 13. punktu, pēc iespējas izvairoties no attiecīgi Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu (turpmāk - regula Nr. 952/2013) 163. pantā ietvertā regulējuma skaidrošanas un regulas Nr. 2015/2446 175. pantā ietvertā regulējuma dublēšanas (pārrakstīšanas). Proti:
1) 4. punktā, ja ar preču pavaddokumentiem domāti regulas Nr. 952/2013 163. pantā minētie, lūdzam nenorādīt piemērus preču pavaddokumentiem, lai izvairītos no regulas interpretācijas iespējām. Kā arī, ja minētajā projekta punktā tiek ieviestas minētās regulas prasības, lūdzam projekta anotācijas 5.4. apakšsadaļas 1. tabulu papildināt ar informāciju par regulas Nr 952/2013 163. pantā ietverto prasību ieviešanu projekta 4. punktā;
2) 13. punktā nepieciešams izvairīties no regulas Nr. 2015/2446 175. pantā ietvertās izpildes dokumenta iesniegšanas kārtības (t.i., prasības, ka izpildes dokuments uzraudzības muitas iestādē jāuzrāda 30 dienu laikā no noslēgšanas termiņa beigām) dublēšanas, kā arī norādes, ka izpildes dokumentā ietver datus, kas norādīti 71-06. pielikumā, pārrakstīšanas.
Skaidrojam, ka saskaņā ar Līguma par Eiropas Savienības darbību 288. panta otro daļu "regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs.” Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Attiecīgi ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā.
Piedāvātā redakcija
-
	Viesturs Blūmentāls (TM) (Sandra Vīgante (TM) vietā)



